Разам з гэтым, рашэннем калегіі Міністэрства культуры ад 03.12.2008 № 153 была пастаўлена задача аб інвентарызацыі помнікаў археалогіі, уключаных у Дзяржаўны спіс гісторыка-культурных каштоўнасцей Рэспублікі Беларусь, з выкарыстаннем сродкаў мясцовага бюджэту. Міністэрствам атрыманы звесткі аб правядзенні інвентарызацыі помнікаў археалогіі ў адпаведнасці з гэтым рашэннем у Лідскім, Навагрудскім і Мастоўскім раёнах Гродзенскай вобласці, Жабінкаўскім раёне Брэсцкай вобласці і Магілёўскай вобласці. Нагадваем, што неабходна даслаць матэрыялы фотафіксацыі, апісанняў і картаграфічныя матэрыялы з дакладнай прывязкай даследаваных археалагічных аб’ектаў для іх уключэння ў Банк звестак аб гісторыка-ультурнай спадчыне Рэспублікі Беларусь і ў землеўладкавальную дакументацыю.